KUNINGAS SAAPUU Jeesuksen kohtaamisen vuorojärjestys
Hei! Tervetuloa uuteen jaksoon sarjassa Kuningas saapuu!
Olemme puhuneet siitä mitä Jeesus itse sanoi tulemuksestaan -
evankeliumeissa ja Ilmestyskirjassa. Katsotaan nyt Paavalin tekstejä.
Keskitymme Tessalonikalaiskirjeisiin, -
sillä niissä on noin 90% kaikesta mitä hän sanoi.
Keskustelemme tästä neljän seuraavan ohjelman aikana.
Tänään tarkastelemme asioiden aika- järjestystä Jeesuksen saapuessa.
Tämä on ensimmäinen Kuningas saapuu -jakso, -
jonka nauhoitamme uudessa studiossamme Uppsalassa.
Mutta ohjelmatarjonta jatkuu.
Nimeni on Daniela Persin ja kanssani studiossa ovat kuten ennenkin -
Robert Adams ja Kenneth Witick. Tervetuloa!
Tarkastelemme tänään 1. Tess 4:13-18:aa.
Tervetuloa, Kenneth. - Kiitos.
"Mutta me emme tahdo pitää teitä, veljet, tietämättöminä siitä, -
kuinka poisnukkuneiden on, ettette murehtisi niinkuin muut, -
joilla ei toivoa ole.
Sillä jos uskomme, että Jeesus on kuollut ja noussut ylös, -
niin samoin on Jumala Jeesuksen kautta myös tuova -
poisnukkuneet esiin yhdessä hänen kanssaan.
Sillä sen me sanomme teille Herran sanana, -
että me, jotka olemme elossa, jotka jäämme tänne Herran tulemukseen, -
emme suinkaan ehdi ennen niitä, jotka ovat nukkuneet.
Sillä itse Herra on tuleva alas taivaasta -
käskyhuudon, ylienkelin äänen ja Jumalan pasunan kuuluessa, -
ja Kristuksessa kuolleet nousevat ylös ensin; -
sitten meidät, jotka olemme elossa, jotka olemme jääneet tänne, -
temmataan yhdessä heidän kanssaan pilvissä Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Tässä on kaksi selvää teemaa: Lohdutus Kristuksessa -
kuolleitten omaisille sekä toinen, jota kutsun "vuorojärjestyssäännöiksi".
Se on tuttu ja kuuma keskustelunaihe täällä Ruotsissa.
Toivon perustana on, että Jeesus on kuollut ja ylösnoussut.
Jos olemme hänessä, niin voimme myös odottaa, -
että nousemme ylös kuolleista Hänessä.
Paavali kirjoittaa siitä myös 1. Kor 15:ssä. Jae 12: -
"Mutta jos Kristuksesta saarnataan, että hän on noussut kuolleista, -
kuinka muutamat teistä saattavat sanoa, ettei kuolleitten -
ylösnousemusta ole?" Hän jatkaa selitystä, mutta sanoo jakeessa 19: -
"Jos olemme panneet toivomme Kristukseen -
ainoastaan tämän elämän ajaksi, -
niin olemme kaikkia muita ihmisiä surkuteltavammat."
Tämä on keskeistä uskossamme. Ellemme usko ylösnousemukseen, -
että meillä on ikuinen elämä Hänessä, olemme surkuteltavia.
Silloin ei kannattaisi Jumalaan edes uskoa.
Hän jatkaa jakeessa 20: "Mutta nytpä Kristus on noussut kuolleista, -
esikoisena kuoloon nukkuneista.
Sillä koska kuolema on tullut ihmisen kautta, -
niin on myöskin kuolleitten ylösnousemus tullut ihmisen kautta.
Sillä niin kuin kaikki kuolevat Aadamissa, -
niin myös kaikki tehdään eläviksi Kristuksessa."
Uskovan kuollessa henki menee Jumalan luo, mutta ruumis nukkuu.
Se nousee ylös Jeesuksen saapuessa.
Se on toivomme, myös silloin, kun omaisemme ovat kuolleet -
ennen Hänen tuloaan.
Luultiin, että Jeesus tulisi heti ylösnousemisensa jälkeen, -
ja oli huolta niistä, jotka olivat kuolleet siinä välillä.
On selvää, että voimme murehtia, kun joku on kuollut, -
mutta voimme katsoa tulevaan toivoon.
Mennäänpä vuorojärjestyssääntöihin.
Paavali kirjoittaa jakeessa 15: -
"...me jotka olemme elossa, jotka jäämme tänne Herran tulemukseen, -
emme suinkaan ehdi ennen niitä, jotka ovat nukkuneet."
Hän jatkaa toivosta. Poisnukkuneiden vuoro on ennen meitä.
On tarkistettava, milloin he heräävät.
Se tapahtuu kun arkkienkelin ja Jumalan pasuunan ääni kuuluu.
Voimme lukea siitä myös 1. Kor 15:ssä.
Ennen sitä luen 1. Kor 15:23:n: -
"...mutta jokainen vuorollaan". Juuri tässä järjestyksessä: -
"Esikoisena Kristus, sitten Kristuksen omat hänen tulemuksessaan."
Tässä taas sama asia. Mutta hän jatkaa jakeessa 51: -
"Katso, minä sanon teille salaisuu- den: emme kaikki kuolemaan nuku, -
mutta kaikki me muutumme, yhtäkkiä, silmänräpäyksessä, -
viimeisen pasunan soidessa; sillä pasuna soi, ja kuolleet nousevat -
katoamattomina, ja me muutumme."
Ensin pasuuna, sitten poisnukkuneet ja lopuksi me.
Milloin poisnukkuneet nousevat kuolleista?
Voimme katsoa asiaa Ilm. 20:4-6:sta: -
"Ja minä näin valtaistuimia ja he istuivat niille, -
ja heille annettiin tuomiovalta; ja minä näin niiden sielut, -
jotka olivat teloitetut Jeesuksen todistuksen ja Jumalan sanan tähden -
ja niiden, jotka eivät olleet kumartaneet petoa...
he virkosivat eloon ja hallitsevat Kristuksen kanssa tuhannen vuotta.
Muut kuolleet eivät vironneet eloon -
ennenkuin ne tuhat vuotta olivat loppuun kuluneet.
Tämä on ensimmäinen ylösnousemus."
Autuaita ovat ne, jotka ovat mukana ensimmäisessä ylösnousemuksessa.
Sitä ennen voi olla mitään salaista. Nämä olivat Jeesuksen sanoja.
Vuorojärjestyksestä näemme kuka saa kohdata Jeesuksen.
Hän itse nousi ensimmäisenä kuolleista 2000 vuotta sitten.
Kukaan ei sen jälkeen ole noussut kuolleista kirkastuneessa ruumiissa.
Kristuksessa nukkuneet ovat ensimmäisiä.
Se tapahtuu silloin kun hän ilmestyy ja pasuunan ääni kajahtaa.
Hän tulee näkyvällä tavalla.
Sitten alkaa tuhatvuotinen valtakunta (Ilm. 19-20).
Silloin poisnukkuneet nousevat. Se on ensimmäinen ylösnousemus.
Sitten ne, jotka ovat elossa ahdistuksen ajan jälkeen, -
muuttuvat näkemättä kuolemaa.
Sitten muut kuolleet, ne jotka uskoneet Jeesukseen, -
ja ne jotka elävät ja kuolevat tuhatvuotisen valtakunnan aikana, -
nousevat ylös kohtaamaan viimeisen tuomion.
Sen jälkeen alkaa iankaikkisuus. Niin ymmärrän tämän.
Usein puhutaan, että menemme ylös taivaaseen.
Jumalan Sana puhuu menemisestä toiseen todellisuuteen, -
toiseen hengelliseen ulottuvuuteen, sisälle taivaaseen.
"Isä meidän, joka olet taivaassa". Tullaan toiseen todellisuuteen.
Enkelit voivat olla sekä maan päällä ihmismuodossa että taivaassa.
Jeesus söi opetuslastensa kanssa kirkastusruumiissa -
mutta oli myös hengellisessä ulottuvuudessa.
Kyseessä on toinen hengellinen ulottuvuus ajan ja paikan suhteen.
Sitä odotamme. Teillä molemmilla on varmaan paljon sanottavaa.
Kenneth, aloittaisitko sinä.
Pasuuna Raamatussa antaa merkin jostain, -
joka tulee tapahtumaan pikkuhiljaa tai melko pian.
Tässä puhutaan pasuunasta. Sana kertoo myös viimeisestä pasuunasta -
ja seitsemännestä pasuunasta. 1. Kor 14:8:ssa lukee: -
"Jos pasuna antaa epäselvän äänen, -
kuka silloin valmistautuu taisteluun?"
Juutalaisten tradition mukaan syysjuhlat alkavat siten, -
että pasuunaan puhalletaan joka päivä 30. päivän ajan -
ennen itse pasuunansoitonjuhlaa. Tätä pasuunaa puhalletaan, -
jotta ihmiset valmistautuisivat Hänen tulemustaan varten.
Raamattu kehottaa meitä monessa kohtaa olemaan valmiita.
Pasuunan soiton kautta Jumala kehottaa valmistautumaan.
Aamos 4:12 sanoo: "Kuka on valmis, kun Hän saapuu?"
Pasuunan ääni kuuluu kaikkialla maailmassa nykyään.
Se on selvä merkki: "Valmistaudu Hänen tulemustaan varten."
Mitä tarkoitat, että se kuuluu kaikkialla maailmassa?
Pasuuna on ollut hiljaa jo melkein 1500 vuotta.
Ei ole kovinkaan kauan siitä, kun pasuunaan alettiin taas puhaltaa.
YouTubessa voi kuunnella pasuunan ääntä monissa kirkoissa -
ja Israelissa monissa yhteyksissä merkkinä siitä, -
että eräänä päivänä pasuunan ääni todella kuuluu.
Erään profetian mukaan pasuunan ääntä aletaan kuulla -
ympäri maailman ennen Jeesuksen tulemista. Se on totta jo nyt.
Pasuunalla tarkoitamme useimmiten sofaria? - Kyllä, sofaria.
Siis oinaansarvea.
Kyllä. Kiitos. Robert.
Tässä kohdassa suurin kysymys on siinä, mistä Paavali puhuu.
Samasta asiastako kuin Jeesus vai jostain muustako?
Se on iso kysymys.
Olemme tarkastelleet useissa ohjelmissa Jeesuksen opetusta -
ja huomanneet, että Hän sanoi tulevansa ahdistuksen jälkeen.
Löydämme sen Hänen opetuksestaan.
Puhuuko Paavali tässä jostain muusta? Tästä pitää keskustella.
Meillä ei ole varaa ymmärtää sitä väärin.
Jos toivomme ei ole Sanan mukainen, se on harhaanjohdettu.
Tarvitsemme toivon, joka perustuu Jumalan Sanaan, joka on totta.
On tärkeää, että ymmärrämme tämän oikein.
Paavali antaa meille tässä monia johtolankoja siitä, -
milloin ylöstempaaminen tapahtuu.
Keskityn tässä vain muutamaan.
Ei kaikkiin, koska emme ehdi.
Paavali sanoo, että se mikä tapahtuu, -
tapahtuu silloin, kun Herra saapuu. Jae 15: -
"...me, jotka olemme elossa, jotka jäämme tänne Herran tulemukseen.."
Sana "tulemus" on kreikaksi "parousia".
Sanaa käytetään Matt 24:ssä Jeesuksen opetuksessa.
Sanaa käytetään siinä neljästi.
Jeesus sanoo saapuvansa lyhyen vaivanajan jälkeen.
Katsotaan, puhuuko Paavali samasta asiasta.
Toisekseen Paavali puhuu Jumalan pasuunasta.
Jeesus opettaa, -
että kun hän saapuu vaivanajan jälkeen, -
kuuluu voimakas pasuunan ääni.
Voimme päätellä, että Paavali puhuu samasta asiasta kuin Jeesus.
Mistä muualta Paavali olisi sanomansa saanut -
ellei Jeesuksen opetuksesta tai profeetoilta.
Kolmanneksi haluan mainita, että Paavali sanoo -
Jeesuksen astuvan alas taivaasta huudon kuuluessa.
Ruotsalainen käännös on hieman hämärä siitä, kuka huutaa, -
mutta engl. käännös on selvä. Herra itse huutaa.
Mistä Paavali sai tämän? Onko tämä jonkinlainen uusi ilmestys, -
jonka Paavali otti vastaan? En usko, -
koska Paavali tunsi Vanhan testamentin kirjoitukset.
Profeettojen kirjoituksissa Herran paluusta kerrotaan, -
että Herra tulee ja huutaa.
Se näkyy Jes. 30:27-30:ssa, Jes. 42:13:ssa, -
Jooel 2:11:ssä ja 3:16:ssa sekä Jer. 25:30-31:ssä.
Mielenkiintoista Jer. 25:ssä on se, -
että Herran tullessa Hän "ärjyy" ja ääni kuuluu yli koko maailman.
Kyseessä on todella kovaääninen tapahtuma.
Joidenkin mielestä jae 16 on Raamatun kovaäänisin jae: -
"Herra on tuleva käskyhuudon, ylienkelin äänen, -
Jumalan pasunan kuuluessa."
Herran paluu ei ole hiljainen eikä salattu vaan julkinen tapahtuma.
Mitä Herra tässä tekee? Paavali sanoo, että Herra tulee.
Hän astuu alas taivaasta.
Hän astuu alas taivaasta ja kokoaa omansa. He nousevat ylös.
Ne, jotka elävät, muuttuvat ja heidät kootaan Jeesuksen tykö.
Tekstissä ei ole mitään sellaista, että Jeesus nousisi taas taivaaseen.
Emme saa kuvitella tekstiin sellaista, mitä siinä ei lue.
Herra ainoastaan astuu alas taivaasta, ja silloin kohtaamme Hänet.
Raamattu kertoo, miksi Jeesus tulee alas.
Hän laskeutuu alas hallitakseen maata Jerusalemista käsin.
Näemme sen Paavalin mainitessa "huudon".
Kun profeetat kertovat Herran huutavan, -
silloin hän saapuu hallitsemaan maan päälle.
Paavali rakentaa opetuksensa profeettojen sanoille.
Tässä ei ole uutta ilmestystä.
Paavali opettaa myös aivan samoin kuin Jeesus Matteus 24:ssä.
Viimeiseksi puhun siitä, miksi Paavali käytti sanaa "lohduttakaa".
Hän sanoo: "Lohduttakaa toinen toistanne näillä sanoilla."
"Nämä sanat" ovat ne, jotka hän juuri kirjoitti.
Näemme asiayhteyden. Kohdan alussa hän sanoo: -
Hän sanoo: "Veljet, en tahdo teidän olevan tietämättömiä siitä kuinka -
poisnukkuneiden on." Niiden, jotka ovat kuolleet uskossa Jeesukseen.
Älkää surko maailman tavoin, sillä heillä ei ole toivoa.
Meillä on toivo ylösnousemuksen tähden.
Jeesuksen tullessa uskossa kuolleet herätetään -
ja saamme kaikki olla yhdessä Hänen kanssaan.
Siksi Paavali käyttää sanaa "lohduttakaa" .
Hän ei puhu siitä, milloin Jeesus tulee, -
vaan siitä, mitä tapahtuu, kun Jeesus saapuu.
Koko jakso kertoo Kristuksessa kuolleista.
Hän mainitsee jakeissa 13-17 ne, jotka kuolivat uskossa.
Koko jakso käsittelee Kristuksessa kuolleita.
Loppuun hän liittää meidätkin: "...meidät, jotka olemme elossa, -
temmataan yhdessä heidän kanssaan pilvissä Herraa vastaan yläilmoihin."
Tässä puhutaan Kristuksessa kuolleista.
Kun vertaamme kohtaa Jeesuksen sanoihin niistä, -
jotka kootaan maan ääristä, -
näemme, että Paavali sanoo samaa kuin Jeesus ja profeetat.
Tämä tapahtuu ahdistuksen ajan jälkeen.
Eli on selvää, milloin Paavalin kuvaama tapahtuma toteutuu.
Kun Jeesus nousi taivaaseen, -
hän sanoi enkeleille saapuvansa samalla tavalla.
Hän oli silloin Öljymäellä.
Sakarja kertoo hänen saapuvan pilvissä näkyvästi Öljymäelle.
Hän tulee pilvissä näkyen samalla tavalla kuin lähti, -
mutta herättää enemmän huomiota.
Koska hän saapuu Öljymäelle, voimme miltei osoittaa tarkan paikan.
Ainut mahdollinen paikka on yläilmoissa Israelin päällä.
Hän tulee alas ja kohtaamme Hänet siellä maan ääristä.
Olemme Hänen kanssaan kun Hän saapuu.
Tämä teksti on todella selvä, sillä Paavali sanoo, -
että hän on saanut sen Herralta.
Hän sanoi myös saaneensa ehtoollisen asettamissanat Herralta.
Toisessa paikkaa hän sanoo, että sanat ovat häneltä itseltään.
Mutta nämä sanat hän sai selvästi Herralta.
Paavali myös lainaa profeettoja.
Se antaa suuren uskottavuuden tässä kuvatuille asioille.
Teemme hyvin, kun luemme tätä -
lisäämättä siihen mitään tai vähentämättä siitä mitään.
Tahdotko lisätä vielä jotain siitä, että kohtaamme Herran yläilmoissa?
Sana "kohdata" on erityinen sana, jota käytetään Sanassa vain harvoin.
Sitä käytetään, kun Jeesus ratsasti Jerusalemiin aasilla.
Jerusalemissa olleet tulivat sieltä kohtaamaan Jeesusta.
Sama sana. Kohdattuaan Jeesuksen -
kääntyivät takaisin Hänen kanssaan sinne, minne Hän oli matkalla.
Se on profeetallinen kuva siitä, mitä Herran saapuessa tapahtuu.
Monet luulevat, että tuo sama joukko huusi ensin Herralle hoosiannaa -
ja myöhemmin "ristiinnaulitse!"
Mutta eivät huutaneet hoosiannaa Jerusalemissa -
vaan kaupungin muurin ulkopuolella.
Siksi Jeesus sanoo, että kun tämä kaupunki sanoo: -
"Siunattu olkoon hän, joka tulee Herran nimeen", niin hän saapuu.
Nyt temppeliaukiolla ei saa rukoilla noin.
Yritin itse, mutta heti joku tuli kysymään: "Mitä teet?"
Niitä, jotka huusivat "ristiinnaulitse", oli korkeintaan 200 henkeä.
Ylipappi oli koonnut heidät Pilatuksen toimivallan alueelta huutamaan: -
"Ristiinnaulitse!" Eli kyseessä oli kaksi eri ryhmää.
Kenneth, rukoilisitko katselijoille lohtua näihin asioihin.
Kiitos, taivaan Isä, että olet valmistanut ihanan pelastuksen -
jokaiselle, joka uskoo, että Jeesus Kristus, Jumalan Poika -
antoi elämänsä vapauttaakseen meidät synnistä ja saatanan vallasta.
Kiitos, Jeesus, siitä toivosta, sinä saavut takaisin, -
ja että tulee eheyttämisen aika, -
jolloin koko luomakunta riemuitsee vapaudessa sellaisena, -
joksi olit sen maailman alussa luonut.
Sinulle uskolliset saavat hallita kanssasi tuhat vuotta.
Isä, siunaa jokaista kuulijaa tällä ihanalla toivolla, -
jonka olet meille antanut. Jeesuksen nimessä, aamen.
Herra, kiitos rakkaudestasi ja armostasi. Kiitos Sanastasi.
Kiitos, että olet valaissut sanaasi, niin että voimme sitä ymmärtää.
Kiitos, että olet luvannut palata.
Kiitos, että Kristuksessa kuolleet nousevat -
ja että saamme olla kanssasi valtakunnassasi.
Iloitsemme siitä, että tämä on totta ja odotamme sitä.
Kiitos, että teet sen meille eläväksi. Jeesuksen nimessä, aamen.
Kiitos, Herra, että meillä on tämä valtava toivo -
sekä omaisillemme että muille Sinussa kuolleille ja itsellemme.
Isä, pyydämme, että omaisemme, ystävämme, tuttavamme, -
työ- ja koulutoverimme, jotka eivät vielä tunne sinua, -
saisivat elävän yhteyden Pyhään Jumalaan.
Anna heille iankaikkisuuden toivo, -
jotta he pääsisivät mukaan ensimmäiseen ylösnousemukseen.
Isä, siihen ylösnousemukseen, joka johtaa iankaikkiseen elämään.
Auta meitä todistamaan sinusta ja olemaan valona maailmassa -
Kutsu, Isä, itse Pyhän Hengen kautta -
ympärillämme olevia Sinun luoksesi ottamaan vastaan pelastus Pojassasi,
jonka olet Hänen kauttaan valmistanut.
Rukoilemme tätä Jeesuksen nimessä, aamen.
Kiitos, että olet ollut kanssamme ja tervetuloa ensi kerralla.
Himlen TV7 on avannut uuden studion täällä Uppsalassa.
Jumala puhuu sen kautta tärkeitä asioita ajallemme.
Toivon, että sinä, joka kuuntelet ja katsot näitä ohjelmia, -
voisit tukea meitä rukouksillasi sekä taloudellisesti, -
niin että kaikki ympäri Skandinavian saavat kuulla tätä sanomaa.
Kiitos Himlen TV7:lle antamastasi tuesta ja rukouksista!
Suomennos: Kirsti Eastwood